ÅRSMELDING 2022
NATURVERNFORBUNDET PÅ STORD

## Saker

#### Hordfast

Motstand mot Hordfast har vore ei heilt sentral sak også dette året. Me har har vore aktive i media for å få fram natur og miljøkonsekvensane av dette gigantiske samferdselsprosjektet. Naturvernforbundet har særleg vist igjen i media med mange artiklar,lesarinnlegg og reportasjar. Her er lagt fram grundig kunnskap om konsekvensar. Mange av støttespelarane våre har vore fagfolk med stor fagkunnskap. Det har vore viktig å fram ein balanse i framstillinga der sterke politiske krefter har jobba for Hordfastprosjektet. Naturvernforbundet i Hordaland har vore viktige medhjelperar og det har vore eit godt samarbeid.

Me har vore med i større møte t.d. på Tysnes om Hordfast der våre synspunkt har kome klart fram

Me har og vore på omvising i den tenkte vegtrasen over Stord/ Tysnes

Det har vore utruleg viktig å få fram motførestillingar i sak med så store miljøkonsekvensar.

#### Arealsaker/ utbygging

Naturvernforbundet har engasjert seg i fleire store saker både i Fitjar og Stord kommune.

Kråko/ Fitjar: Her har vore ei stor reguleringssak med vidare hytte og industrutbygging. Den planen vart svært kritisk kommentert av oss og det viste seg seinare at Statsforvaltaren kom med ei sterk motsegn mot planen der dei peika på at nasjonale verneinteresser var truga for strandsonen.

Levåg/ Fitjar: Her er næringsinteresser i ferd med å laga ein plan for ei gigantisk industriutvikling.

Dette er eit heilt urørt skogs og kystområde heilt nord på Stord, like ved Sandviksvåg. Arealet grensar tett opp mot eit hytte og landbruksområde. Naturvernforbundet har skrive ein kritisk uttale der me påpeikar ei svært mangelfull naturkartlegging både på land og sjø. Her har Bladet Sunnhordland og laga gode reportasjar der svært kritiske synspunkt kjem fram.

Hystadbakkane: Eit større areal som tidelegare har vore eit flott gardsbruk vent mot sør. Truleg ein av dei mest grøderike jordbruksareala i Stord kommune. Naturvernforbundet har gått sterkt imot denne planen, ikkje minst fordi Stord kommune har ein «null visjon» om nytta dyrka mark til bustadbygging. Laget har og reagert på ein tilsvarande utbyggingsplan på Langeland, sjølv om det er i ein langt mindre målestokk. Dette har og vore eit initiativ frå «Sjølvbergingsgruppa på Lønning»

Landa/ Fitjar: Her er eit flott vestvendt skogsareal, like nord for Årskog industriområde som er tenkt utbygd til industri. Her er det meininga å sprega ut og fylla i sjø. Naturvernforbundet har laga ei kritisk vurdering av dette prosjektet som er sendt til plankontor, kommune og Statsforvaltar

Breivikjo: Naturvernforbundet har tatt eit initiativ for å rusta opp den flotte badestranda. Området er lagt ut som friområde i kommuneplanen, men svært lite er gjort for å halda stranda vedlike. Erosjonen frå sjøen er sterk og her krevst ei oppgradering. Naturvernforbundet har hatt kontakt med grunneigarane som er positive til initiativet. Laget samarbeidar med fritidskonsulenten i kommunen.

## Naturopplevingar

Fugletur med Jan Rabben i ?skogen

ca 30 deltakarar. Fantastisk oppleving der me fekk sjå og høyra mange ulike småfuglar. Dette er blitt ein gjengangar for Naturvernforbundet kvar vår.

Botanisk tur i Hystadmarka med Per Fadnes.

ca 25 deltakarar. Svært informativt og spanande

#### Informasjonsfaldar om Naturen på Stord

Her har Laget laga ein flott brosjyre med bilete og tekst som nyleg er ferdig. Dette er gjort for å få folk til å bli glad i naturen på Stord, rett og slett bli inspirert. Her har Jan, Per og Helene gjort ein stor jobb. I året som kjem vil laget prøva å arrangera fleire turar ut i terrenget vårt for å følgja opp denne brosjyren. Faldaren blir mangfaldiggjort tidleg 23.

## Møter og arrangement

**Arrangement:** Laget har vore sterkt engasjert i Bærekraftveka 22. med særleg ansvar for «Klesbyttedagen». Dette fanga mange og blei ein stor suksess og det blir igjentaking.

**Styremøte:** Fleire gonger har me invitert inn andre interessegrupper til styremøte for å bli inspirert. M.a. har ei «jordverngruppe» på Bømlo vore på besøk. Her har dei lukkast med fleire viktige innspel i høve til planlegging etter som dei har bygd opp ein god kunnskapsbase. Svært spanande i høve til å vera engasjert i kommunal planlegging.

Mykje av arbeidet vårt har me fordelt med skriving, synfaringar, ulike pressemøte osv.

**Andre møte:** Julemøte i Bergen saman med Naturvernforbundet i Hordaland. Sosialt og kjekt med ei strålande lysbileteframvising med Jan Rabben.

## Styret:

Arbeidsmessig har me hatt ein flat struktur i arbeidet der me har hatt arbeidsdeling på t.d skrivearbeid, formelle saker, faldarar/rollup. Det har såleis ikkje vore ein vald leiar. Det har vore eit godt samarbeid i styret.

Fred Ola Bjørnstad, Per Fadnes, Jan Rabben, Helene Mossefinn Hystad, Inger Kristine Følling Volden, Kari Bjørndal og Hallgeir Matre.

Me har hatt 8 styremøte. Alle har vore Nordbygdo ungdomskule der me har fine lokale.